
 					PATVIRTINTA
                                                                                      Šakių rajono savivaldybės administracijos
			                     direktoriaus 2021 m. vasario    d.
                                                                                      įsakymu Nr. AT-
                                                                                                   
ŠAKIŲ RAJONO SAVIVALDYBĖS ADMINISTRACIJOS LUKŠIŲ SENIŪNIJOS TRAKTORININKO PAREIGYBĖS APRAŠYMAS

I SKYRIUS
PAREIGYBĖ

1. Šakių rajono savivaldybės administracijos Lukšių seniūnijos traktorininkas yra priskiriamas kvalifikuotų darbuotojų pareigybių grupei.
2. Pareigybės lygis – C.
3. Pareigybės paskirtis – vairuoti ir atlikti žemės kasimo, pakrovimo darbus, kitus įvairius darbus su seniūnijai priklausančiu traktoriumi.
4. Pareigybės pavaldumas – į darbą priima ir atleidžia Šakių rajono savivaldybės administracijos direktorius. Darbuotojas pavaldus seniūnijos seniūnui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas turi atitikti šiuos reikalavimus:
5.1. darbuotojas, einantis šias pareigas, turi turėti vidurinį išsilavinimą arba įgyta profesinę kvalifikaciją;
5.2. turėti traktorininko pažymėjimą, reikalingą kategoriją ir galiojančią vairuotojo sveikatos medicininio patikrinimo pažymą, kuri leidžia vairuoti atitinkamos rūšies transporto priemones;
5.3. turėti privalomą sveikatos medicininę pažymą;
5.4. mokėti, žinoti ir išmanyti:
5.4.1. įvykus nelaimingam atsitikimui, suteikti pirmąją medicininę pagalbą;
5.4.2. žinoti kuro bei tepalų klasifikacijas, sunaudojimo normas;
5.4.3. Nustatyti traktoriaus gedimus ir juos pašalinti;
5.4.4. žinoti kelio dangos klasifikaciją ir važiavimo ja sąlygas įvairiomis klimatinėmis ir paros sąlygomis;
5.4.5. sugebėti nustatyti mechanizmų ir prietaisų paskirtį, jų sandarą, išdėstymą, gedimo požymius ir priežastis, techninės priežiūros tvarką ir priemones, jų atlikimo nuoseklumą ir terminus;
5.4.6. kelių eismo pažeidimų priežastis ir būdus jiems išvengti. Atsakomybę už traktoriaus eksploatavimo ir eismo saugumo reikalavimų pažeidimus.

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. traktorininkas prižiūri ir remontuoja jam patikėtą  techniką, laikosi saugaus eismo reikalavimų;
6.2. darbo metu su savimi privalo turėti traktorininko pažymėjimą, transporto priemonės registracijos liudijimą ir technikinės apžiūros taloną, patvirtintą kelionės lapą;
6.3. plauna ir tvarko traktoriaus išorinę ir vidinę dalį (esant būtinumui);
6.4. atlieka traktoriaus variklio nuplovimo ir atskirų detalių nuvalymo darbus (purvo, dulkių, tepalų priemaišų);
6.5. atlieka tepalų, aušinimo sistemos ir langų plovimo skysčio esamo kiekio patikrinimą ir (esant būtinumui) užpildymą, pakeitimą;
6.6. atlieka traktoriaus išorinių šviesos atšvaitų prietaisų, veidrodžių, garso signalų veikimo patikrinimą ir rastų gedimų pašalinimą kiekvieną dieną, prieš išvažiuojant iš garažo teritorijos (ar teritorijos, kurioje laikomas);
6.7. periodiškai patikrina traktoriaus padangose esamo slėgio kiekį;
6.8. atlieka variklio, kai kurių detalių pakeitimus, pritvirtinimus ir smulkius remontus, kuriuos atlieka turimais prietaisais;
6.9. atlieka išorinį traktoriaus ir technikos apžiūrėjimą išvažiuojant iš vietos ir grįžus;
6.10. atlieka technikos prikabinimo mechanizmo tikrinimą prieš prikabinant prie traktoriaus;
6.11. traktorininkas griežtai laikosi saugos darbe instrukcijų, gaisrinės saugos, vykdo seniūno nurodymus, laikosi seniūnijos vidaus taisyklių;
6.12. su traktoriumi veža jam nurodytus krovinius ir išverčia į nurodytą vietą;
6.13. vykdo kitus seniūno nenuolatinio pobūdžio pavedimus tam, kad būtų užtikrintas seniūnijos funkcijų vykdymas.

IV SKYRIUS
ŠIAS PAREIGAS EINANČIO DARBUOTOJO ATSAKOMYBĖ

7. Šias pareigas einantis darbuotojas atsako už pareigybės aprašyme nustatytų funkcijų vykdymą.
______________
Susipažinau
 _______________________ 
 (parašas)   
_______________________
(vardas, pavardė)
_________________________
(data)
